Lyk langs pad die van vermiste manKobus Zwart. Foto: Facebook Beeld berig dat Zwart (36) Dinsdagaand laas gesien is nadat hy van sy werk in Midrand na sy huis in Alberton gery het. Sy vrou, Liezel, sê haar man het nooit by die huis gekom nie. Sy het hom Woensdag as vermis aangegee. Zwart se lyk is omstreeks 7:00 Donderdagoggend sowat 20km van Balfour gevind. Hy is glo verskeie kere met ŉ skerp voorwerp gesteek. Die polisie het intussen Donderdagmiddag Zwart se bakkie in Ulundi in KwaZulu-Natal opgemerk. Drie verdagtes is in hegtenis geneem. Nog drie verdagtes is later in hegtenis geneem nadat Zwart se skootrekenaar en selfoon glo in hulle besit gevind is. Hulle sal Maandag in die Balfour landdroshof verskyn. Die egpaar het ŉ sewejarige seun, Logan. Lees meer hier.